Φρεντερίκ Ντε Κλερκ

Ο Φρεντερίκ Ντε Κλερκ (Frederik Willem de Klerk, 18 Μαρτίου 1936 – 11 Νοεμβρίου 2021) ήταν ο τελευταίος πρόεδρος της Νότιας Αφρικής επί καθεστώτος Απαρτχάιντ, από τον Σεπτέμβριο του 1989 έως τον Μάιο του 1994. Ο Ντε Κλερκ ήταν και ηγέτης του εθνικού κόμματος της χώρας από τον Φεβρουάριο του 1989 ως τον Σεπτέμβριο του 1997. Κατά τα πρώτα χρόνια διακυβέρνησης του Νέλσον Μαντέλα συμμετείχε ως αντιπρόεδρος (1994-1996). Ο τελευταίος, έως τώρα, λευκός Νοτιοαφρικανός που κατείχε αυτή τη θέση. Το 1997 αποσύρθηκε από την πολιτική.

Ο Φρεντερίκ Ντε Κλερκ είναι ιδιαίτερα γνωστός ως η προσωπικότητα που έθεσε τέλος στο καθεστώς ρατσιστικών διακρίσεων της Νότιας Αφρικής, γνωστό με τον όρο Απαρτχάιντ, και ως υποστηρικτής δημοκρατικών μεταρρυθμίσεων που οδήγησαν στην ισότητα των πολιτών του κράτους ανεξαρτήτου χρώματος. Βραβεύθηκε με βραβείο Νόμπελ Ειρήνης το 1993 μαζί με τον Νέλσον Μαντέλα.

Παραπομπές 

Πολιτικοί της Νότιας Αφρικής
Απαρτχάιντ
Βραβευμένοι με Νόμπελ Ειρήνης
Πρόεδροι του Κράτους της Νότιας Αφρικής
Αντιπρόεδροι της Νότιας Αφρικής
Νοτιοαφρικανοί νομπελίστες